Okresná prokuratúra Dunajská Streda 
Nám. sv. Štefana 1, 929 21 Dunajská Streda 1 	

Sp. zn. : 1 Pv 416/12/2201	Dunajská Streda, 27.3.2014
EEČ : 2-16-104-2014

U Z N E S E N I E

Trestná vec:	obvinený XXXXX a spol. 
Zločin:	Neodvedenie dane a poistného podľa § 277 odsek 2 písmeno b Trestného zákona číslo 300/2005 Zbierky zákonov v znení zákona číslo 218/2007 Zbierky zákonov

Rozhodol: 	prokurátor Okresnej prokuratúry Dunajská Streda
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvinených:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, 
v období od XXXXX v Dunajskej Strede ako zodpovedný zástupca platiteľa poistného právnickej osoby s obchodným menom XXXXX, zrazil svojim zamestnancom poistné na sociálne poistenie vo výške XXXXX eur, avšak oprávnenému XXXXX pobočka XXXXX uvedenú sumu neodviedol a taktiež neodviedol za obdobie september 2011 za zamestnávateľa poistné vo výške XXXXX eur, čím XXXXX XXXXX spôsobil škodu v celkovej výške XXXXX eur,

pretože trestné stíhanie je neprípustné proti tomu, kto zomrel alebo bol vyhlásený za mŕtveho.

Odôvodnenie:
Policajt Okresného riaditeľstva Policajného Zboru, Odboru kriminálnej polície v Dunajskej Strede uznesením ČVS: ORPXXXXX zo dňa 11.10.2012 podľa § 206 ods. 1 Tr. por. vzniesol obvinenie XXXXX za spolupáchateľstvom spáchaný zločin neodvedenia dane a poistného podľa § 20, § 277 ods. 1, ods. 2 písm. b) Tr. zák., ktorý sa mal stať na tom skutkovom základe, ako je to uvedené vo výrokovej časti tohto uznesenia.

V priebehu vyšetrovania bolo zo zabezpečených dôkazov, najmä výsluchu zástupcu Sociálnej poisťovne a listinných dôkazov preukázané protiprávne konanie obvineného, v dôsledku čoho mu bolo vznesené obvinenie za spáchanie vyššie uvedeného trestného činu odôvodnene, avšak zo správy Mestskej časti Bratislava - Ružinov vyplynulo, že obvinený XXXXX zomrel dňa 19.02.2013 v Bratislave - Ružinove, čo potvrdzuje úmrtný list.

Podľa § 215 ods. 1 písm. d) Tr. por. s poukazom na ustanovenie § 9 ods.1 písm. d) Tr. por. trestné stíhanie je neprípustné proti tomu, kto zomrel alebo bol vyhlásený za mŕtveho.  
S poukazom na vyššie uvedené skutočnosti, keďže obv. XXXXX, ktorý predmetný trestný čin spáchal, zomrel, bolo potrebné rozhodnúť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú je možné podať do 3 
                  dní   od   jeho   doručenia   cestou   označenej   prokuratúry  na  Krajskú 
                  prokuratúru v Trnave. 
                  Sťažnosť  má odkladný účinok.  

JUDr. Viktor Kubala
prokurátor